Die Hans Moore Musiekskool is in 2007 gestig . 'n Klompie leerders het kom vra of Dr. Badenhorst nie vir hulle kitaarlesse wil gee nie, aangesien sy 'n doktorsgraad in musiek het. Wat begin het as ses ywerige kitaarspelers het gegroei tot 'n klomp toegewyde musiekleerlinge wat van regoor Benoni wat hier by Hans Moore kom musiek neem. Deesdae is dit nie snaaks om seuns en meisies te sien wat met kitare, keyboards of 'n stapel klavierboeke op pad is na die musiekklas om die note te tokkel nie! Selfs die rugbymanne maak tyd vir 'n bietjie musiekmaak en tot frustrasie van 'n paar rugbyafrigters, maak die manne klokslag verskoning om te gaan kitaar oefen! Volgens baie van hulle is dit " 'n halfuur waarin hulle net weer lekker ontspan en van al hulle probleme vergeet"!
Dis darem nie net ontspannend om musiek te neem nie-daar word gewerk ook! Daarvan getuig die toekennings wat die Hans Moore Musiekskool jaarliks wen vir die prestasies wat die leerders behaal tydens die Unisa praktiese en teoretiese eksamens. Die Musiekskool het onlangs vir die 12de agtereenvolgende jaar 'n spesiale toekenning van Unisa ontvang vir musiekteoriegemiddelde bo 80%! Verlede jaar se gemiddeld was 89%!
Die Musiekskool skryf ook gereeld die meeste leerders in vir die Unisa praktiese en teoretiese eksamens in die Oosrand. Jaarliks presteer die Musiekskool se leerders ook by verskeie kunswedstryde soos Allegretto waar die Musiekskool se leerders reeds vier maal as landswye wenners aangewys is.
Die Hans Moore Musiekskool het ook in 2014 'n internasionale wenner opgelewer toe Mitch Pearson in Amerika tydens The ACE International Student Convention as wenner aangewys is. Hy is juis een van die leerders wat van ander skole by Hans Moore kom aanklop vir kitaarlesse.
Kortom by die Hans Moore Musiekskool lewe elke sy talente uit, word hard gewerk, musiek met oorgawe gemaak en glo ons :